Publication: Magyar Közlöny
Issue: MK-1998-117 (Year: 1998, Number: 117)
Era: 1990-2004
Section: évi LXV. törvény szerinti titokbirtokos szervvel közreműködő olyan személy, akinek feladata ellátásához államtitkot vagy nemzetközi kötelezettségvállalás alapján biztonsági ellenőrzéssel védendő, az 1995. évi LXV. törvény
Paragraph Index: 368

18. § Az Nbt. 72. §-ának (1) bekezdése helyébe a következő rendelkezés lép: „(1) Az ellenőrzés során megszerzett információk és adatok alapján a nemzetbiztonsági szolgálat biztonsági szakvéleményt készít, amely valamennyi felmerült biztonsági kockázati tényezőt tartalmazza. A szakvéleményben foglalt megállapításokért, illetve a szükséges tájékoztatás elmaradásáért a felelősség a nemzetbiztonsági szolgálatot terheli. A szakvéleményt a miniszter ellenjegyzi, ezt követően a nemzetbiztonsági szolgálat a szakvéleményt a kezdeményezőhöz továbbítja. A kezdeményező a szakvéleményt a Nemzeti Biztonsági Felügyelethez továbbítja, ha az érintett személynek feladatai ellátásához nemzetközi kötelezettségvállalás alapján biztonsági ellenőrzéssel védendő adatokat szükséges megismernie.”

Source: https://magyarkozlony.hu/hivatalos-lapok/ed6e18837c564777f6d05477e201d9f3ddca9743/dokumentumok/da5b1158dba0187061c814497a307195bd4cc268/letoltes